CELEX: 52004PC0671
Language: sk
Date: 2004-10-14
Title: Návrh na Nariadenie Rady (ES) č.../2004 z ..... 2004 ktorým sa prijímajú samostatné a prechodné opatrenia na otvorenie colnej kvóty Spoločenstva pre určité poľnohospodárske produkty s pôvodom vo Švajčiarsku

KOMISIA EURÓPSKYCH SPOLOČENSTIEV

                                                  Brusel, 14.10.2004
                                                  KOM(2004)671 v konečnom znení

                                                  2004/0235 (ACC)

                                       Návrh na

                     NARIADENIE RADY (ES) č.../2004 z ..... 2004

     ktorým sa prijímajú samostatné a prechodné opatrenia na otvorenie colnej kvóty
      Spoločenstva pre určité poľnohospodárske produkty s pôvodom vo Švajčiarsku

                                 (predložená Komisiou)

SK                                                                                    SK
 ---pagebreak---                                           ODÔVODNENIE

     Spoločenstvo a Švajčiarska Konfederácia súhlasili na dvojstrannom jednaní dňa 19. mája
     2004 princíp, podľa ktorého obchodné obraty zhodne s včasne poskytnutými preferenciami v
     rámci bilaterálnych zmlúv medzi novými členskými štátmi a Švajčiarskom, mali by byť
     spravované aj po rozšírení Európskej Únii. Súhlasené boli nové spoločné tarifné koncesie,
     zahrnujúce rozšírenie oslobodenia od cla spoločné tarifní kvóty (niektoré poľnohospodárske
     výrobky klasifikované do kódu CN 0705) o novy výrobok (klasifikovaný do kódu CN 0705
     21 00).

     Pre implementáciu novej tarifnej kvóty nevyhnutné je uplatnenie všeobecného opatrenia v
     súladu s formálnym uplatnením rozhodnutia o zmene Prílohy 1 a 2 k Zmluve medzi
     Európskym Spoločenstvom a Švajčiarskou Konfederáciou o obchodu poľnohospodárskymi
     výrobkami. Zatiaľ platné opatrenie malo byť zrušené pre uplatnenie zmeneného a doplneného
     opatrenia.

     Vyše uvedené je na zreteľu tejto predlohy.

SK                                                2                                               SK
 ---pagebreak---                                                               2004/0235 (ACC)

                                                   Návrh na

                               NARIADENIE RADY (ES) č.../2004 z ..... 2004

           ktorým sa prijímajú samostatné a prechodné opatrenia na otvorenie colnej kvóty
            Spoločenstva pre určité poľnohospodárske produkty s pôvodom vo Švajčiarsku

     RADA EURÓPSKEJ ÚNIE,

     so zreteľom na Zmluvu o založení Európskeho spoločenstva, najmä na jej článok 133,

     so zreteľom na návrh Komisie1,

     keďže:

     (1)      Po rozšírení Európskej únie 1. mája 2004 sa Spoločenstvo a Švajčiarsko dňa 19. mája
              2004 dohodli na zásade, že aj po rozšírení je potrebné udržiavať obchodný tok
              v súlade s preferenciami udelenými v predchádzajúcich bilaterálnych dohodách medzi
              novými členskými štátmi a Švajčiarskom. Strany sa preto dohodli, že schvália colné
              koncesie stanovené v Dohode medzi Európskym spoločenstvom a Švajčiarskou
              konfederáciou z dňa 21. júna 1999 o obchodovaní s poľnohospodárskymi produktami2
              (ďalej len „dohoda“), ktorá nadobudla účinnosť 1. júna 2002. Úprava týchto koncesií,
              ktoré sú uvedené v prílohách 1 a 2 k dohode, zahŕňa rozšírenie existujúcej colnej kvóty
              s nulovou sadzbou Spoločenstva (produkty kódov KN 0705 11 00, 0705 19 00 a 0705
              29 00, pod poradovým číslom 09.0925), aby sa zahrnul nový produkt (kód KN 0705
              21 00).

     (2)      Strany sa na základe reciprocity dohodli, že zmeny bilaterálnych colných koncesií sa
              retroaktívne uplatňujú od 1. mája 2004. Keďže postup pre bilaterálne schválenie
              rozhodnutia o zmene a doplnení príloh 1 a 2 k dohode sa ihneď neukončí, strany sa
              dohodli, že umožnia uplatňovanie týchto koncesií na autonómnom a prechodnom
              základe od 1. mája 2004.

     (3)      S cieľom zabezpečiť, aby kvóta pre produkty patriace pod kód KN 0705 21 00 mohla
              byť využitá od 1. mája 2004 je potrebné, aby sa nová colná kvóta Spoločenstva,
              obmedzená na tieto produkty, uplatňovala počas prechodného obdobia, bez toho, aby
              bol dotknutý trvalý prístup k ostatným produktom v rámci existujúcej colnej kvóty
              stanovenej v dohode a v nariadení (ES) č. 933/2002 z 31. mája 2002 o otvorení a
              stanovení správy colných kvót pre určité poľnohospodárske produkty s pôvodom vo
              Švajčiarsku a ktorým sa zrušuje nariadenie (ES) č. 851/953.

     1
              Ú. v. ES/EÚ C […], […], s. […].
     2
              Ú. v. ES L 114, 30.4.2002, s. 132.
     3
              Ú. v. ES L 144, 1.6.2002, s. 22.

SK                                                    3                                                 SK
 ---pagebreak---      (4)    V súlade s pravidlami, stanovenými v článku 4 dohody, je podmienkou získania
            oprávnenia na využívanie colnej kvóty pôvod produktov vo Švajčiarsku.

     (5)    Nariadenie Komisie (EHS) č. 2454/93 z 2. júla 1993, zavádzajúce ustanovenia pre
            vykonávanie nariadenia Rady (EHS) č. 2913/92 ustanovujúceho Colný kódex
            spoločenstva4, stanovuje systém správy colných kvót. Colná kvóta otvorená týmto
            nariadením je spravovaná orgánmi Spoločenstva a členských štátov v súlade
            s uvedeným systémom.

     (6)    Keďže nová kvóta sa otvára od 1. mája 2004, toto nariadenie sa uplatňuje od toho
            istého dňa a účinnosť nadobudne čo najskôr.

     PRIJALA TOTO NARIADENIE:

                                                    Článok 1

     Colná kvóta Spoločenstva s nulovou sadzbou na produkty kódu KN 0705 21 00 s pôvodom vo
     Švajčiarsku sa otvára ročne od 1. januára do 31. decembra pod poradovým číslom 09.0947.
     V roku 2004 sa otvára od 1. mája do 31. decembra. Objem na rok 2004 a na každý nasledujúci
     ďalši rok je 500 ton čistej hmotnosti.

                                                    Článok 2

     Colnú kvótu uvedenú v článku 1 spravuje Komisia v súlade s článkami 308a, 308b a 308c
     nariadenia (EHS) č. 2454/93.

                                                    Článok 3

     Toto nariadenie nadobúda účinnosť deň po jeho uverejnení v Úradnom vestníku Európskej
     únie.

     Toto nariadenie sa uplatňuje od 1. mája 2004.

     Toto nariadenie je záväzné vo svojej celistvosti a je priamo uplatniteľné vo všetkých
     členských štátoch.

     V Bruseli

                                                      Za radu
                                                      predseda

     4
            Ú. v. ES L 253, 11.10.1993, s. 1. Nariadenie naposledy zmenené a doplnené nariadením (ES) č.
            2286/2003. (Ú. v. EÚ L 343, 31.12.2003, s. 1).

SK                                                       4                                                 SK
 ---pagebreak---                        FINANČNÝ VÝKAZ
                                                                                          Dátum:
     1.   ROZPOČTOVÁ POLOŽKA:
          Kapitola 12 článok 120
     2.   NÁZOV:
          Nariadenie Rady, ktorým sa schvaľujú samostatné a prechodné opatrenia na otvorenie colnej kvóty
          Spoločenstva pre určité poľnohospodárske produkty s pôvodom vo Švajčiarsku
     3.   PRÁVNY ZÁKLAD:
          Článok 133 Zmluvy
     4.   CIELE:
          Implementácia nových koncesií colných kvót s nulovou sadzbou dohodnutých medzi Európskym
          spoločenstvom a Švajčiarskou konfederáciou na bilaterálnom sumite 19. mája 2004.
     5.   FINANČNÉ DÔSLEDKY:
          Toto nariadenie nemá za následok žiadne finančné straty alebo zisky okrem tých, ktoré sú uvedené vo
          finančnom výkaze k rozhodnutiu Rady, ktorým sa schvaľujú colné koncesie Spoločenstva dohodnuté na
          uvedenom sumite.
     6.   PREVENTÍVNE OPATRENIA PROTI PODVODOM:
          Ustanovenia o správe colných kvót zahŕňajú aj opatrenia na prevenciu voči podvodom a pochybeniam
          (uskutočňovanie kontrol umožnených Colným kódexom Spoločenstva a vykonávacími predpismi
          k nemu).

SK                                                      5                                                       SK